ועדת החינוך, התרבות והספורט, כנסת 18, פרוטוקול מספר 162, 2010-02-10 00:00

זבולון אורלב: חברים, הסוגיה שלנו זה מחסור בתקציב להפעלת השירות הלאומי במשרד החינוך בשנת התקציב 2010, שחופפת שמונה חודשים בשנת הלימודים תש"ע וארבעה חודשים בשנת הלימודים תשע"א.

זבולון אורלב: כידוע, הוועדה קיימה דיון באוקטובר 2009, בשיאו של המשבר שהיה מחסור ב- 35 מיליון שקלים, להבטיח את השירות הלאומי מספטמבר 2009 עד דצמבר 2009, וממש ממש ברגע האחרון, האוצר הסכים להוסיף בהעברה חד-פעמית 35 מיליון שקל דא עקא שכבר אז עמדנו על העניין הזה שהואיל וההעברה היא אך ורק לשנת 2009, תהיה בעיה ב- 2010.

זבולון אורלב: כיוון שהעלות השנתית להפעלת 3,136 מתנדבות שירות לאומי במערכת החינוך עומדת כיום על 86.8 מיליון ש"ח, ואילו בבסיס התקציב יש רק 33.2.

זבולון אורלב: אמנם, אני מבין שיש התחייבות של משרד החינוך להקצות עוד 17 מיליון שקל מתקציב משרד החינוך לתקצוב השירות הלאומי שגם הוא טרם עבר.

זבולון אורלב: כלומר, התקציב, סך-הכל, אם המשרד יבצע את ההתחייבות ואני מתוך היכרות קרובה עם שר החינוך ועם המנכ"ל ועם ראש המינהל לכלכלה ותקציבים שנמצא אתנו כאן, משה שגיא, הסמנכ"ל לכלכלה ותקציבים של משרד החינוך, אני בטוח שהם יעמדו בהתחייבויותיהם ואני רוצה לפעול מתוך נקודת הנחה כאילו התקציב הזה עומד על 50.2.

זבולון אורלב: אבל גם הוא איננו מספיק לסיים את שנת הלימודים הנוכחית.

זבולון אורלב: יתר על כן, זה בוודאי לא מספיק כדי להפעיל את הבנות של השירות הלאומי בארבעת החודשים הראשונים של שנת הלימודים תשע"א.

זבולון אורלב: דא עקא, יכול לבוא השואל הנבון ולשאול – מה אתה עכשיו בפברואר 2010 כבר מתחיל לדאוג לתקציב של ספטמבר 2010?

זבולון אורלב: אז אני אומר לו תשובה ברורה שכך האגודות טוענות, הגופים המוכרים, המפעילים, אני אף פעם לא זוכר את השמות, הגופים המוכרים, ברור שהגיוס של הבנות של השירות הלאומי ממש נעשה בימים אלה והגופים נדרשים להתחייב כלפי הבנות וכלפי המקומות שבהן מועסקות הבנות בשכירת דירות וקיום הסמינר ועוד שאלות רבות מאוד ואי-אפשר שלא לדעת היום.

זבולון אורלב: ואני חושב שזה לא ראוי שהעמותות יתכנסו להתחייבויות שהן לא יודעות האם אמנם יהיה להן כיסוי ובסופו של דבר גם יש להן הוצאות על כך שהן נדרשות לקבל הלוואות עד שהמימון מתקבל ולכן אם יש איזה שהוא מינהל בלתי תקין, זה מינהל בלתי תקין שמפעילים בהיקף כל-כך מאסיבי בעשרות מיליוני שקלים והעתיד לוט בערפל.

זבולון אורלב: לכן, אנחנו אגב התחייבנו, הוועדה התחייבה ואני מודה שלא עמדנו לגמרי בהתחייבות שלנו, לקיים, שאם עד דצמבר לא נקבל הודעה מוסמכת, נקיים דיון נוסף.

זבולון אורלב: אנחנו קצת מאחרים בחודש ימים, חשבתי אולי בכל-זאת העניין הזה איכשהו יסתדר, אבל מתוך המגעים שלי שלא היו מושלמים, אני מודה, התברר שכרגע אין שום מידע מה עומד לקרות, מה עומד להתרחש, מה הגופים צריכים לעשות – הם צריכים להמתין בגיוס הבנות?

זבולון אורלב: מותר להם להתחייב?

זבולון אורלב: האם משרד החינוך יכול להוציא בינתיים מכתב התחייבות לומר לאגודות תגייסו, אנחנו אחראיים לתקציב, התקציב יבוא יותר מאוחר או יבוא בתאריך כזה.

זבולון אורלב: איך בדעת הממשלה לפעול בעניין הזה על-מנת שלא יעמוד איזה שהוא סימן שאלה מעל לראשנו.

זבולון אורלב: אני מודה לשר דניאל הרשקוביץ שממונה על המינהלת של השירות הלאומי, שעברה ממשרד ראש הממשלה לאחריותו.

זבולון אורלב: אם אתה מעוניין לפתוח, ברצון.

דניאל הרשקוביץ: תודה רבה על קיומו של הדיון כבר כעת.

דניאל הרשקוביץ: אני הייתי מוסיף אולי בנוסף לדברים שאמרת, שהם באמת דברים נכוחים, שאמר היושב-ראש, שהאגודות צריכות לדעת אנה מועדות פניהן, אבל אני חושב שיש אלמנט נוסף, אלמנט נוסף כפי שגם אז דיברנו עליו, עד כמה שאני זוכר, זה אולי אפילו גם בא לידי ביטוי בהחלטת הוועדה בישיבה באוקטובר, שאנחנו לא רוצים לחזור על אותו מחזה מביש שבדקה ה- 90 כל המערכות נכנסות ללחץ ועד הדקה ה- 90 אנחנו עומדים כעניים בפתח.

דניאל הרשקוביץ: לכן יש חשיבות רבה לדיון שיתקיים כבר היום.

דניאל הרשקוביץ: אגב, יש לי הערה קטנה לתשומת לבו של היושב-ראש.

דניאל הרשקוביץ: למרות שמשרד המדע והטכנולוגיה רשום בין המוזמנים לישיבה היום, בפועל הוא לא הוזמן.

דניאל הרשקוביץ: אנחנו רשומים בין המוזמנים, כך נאמר לי, בפועל, לא הוזמנו.

זבולון אורלב: מזכירת הוועדה, יש לה מה להשיב.

רבקה וידר: בישיבה הקודמת הזמנו את לשכת השר ואז קיבלתי מענה שלשכת השר לא קשורה, יש לנו מינהלת, תזמינו בבקשה רק את המינהלת.

רבקה וידר: אז זה מה שעשיתי.

דניאל הרשקוביץ: מה זאת אומרת לשכת השר?

רבקה וידר: זה המענה שקיבלתי.

זבולון אורלב: גב' רבקה וידר, שהיא עוסקת בהזמנות של הוועדה, מדווחת שהיא פנתה ללשכת השר.

דניאל הרשקוביץ: מי בלשכת השר אמר תשובה כזאת?

זבולון אורלב: בישיבה הקודמת, באוקטובר.

דניאל הרשקוביץ: בלשכת השר אמרו?

דניאל הרשקוביץ: אתמול נודע לנו באקראי.

דניאל הרשקוביץ: אני אומר במפורש.

דניאל הרשקוביץ: המינהלת – המינהלת, המינהלת זה משהו אחר.

זבולון אורלב: אתמול דיברת עם הלשכה?

רבקה וידר: אתמול, הלשכה פנתה אלי.

דניאל הרשקוביץ: הלשכה פנתה.

זבולון אורלב: כי אתמול אני רציתי, הואיל ואנחנו גם באותה מפלגה, אז רציתי לוודא שאין תקלה, אז אתמול גם ביקשתי מהלשכה לוודא שאתה.

דניאל הרשקוביץ: אז אם כך, אני אברר מי אמר ולמה אמר באוקטובר מה שאמר אבל אנחנו מבקשים שיהיה ברור.

זבולון אורלב: מעתה ואילך, כך נעשה.

דניאל הרשקוביץ: להגיד שבהוראת השר ללשכה, השר מבקש להיות.

דניאל הרשקוביץ: יכול להיות שלא נוכל להגיע לכל ישיבה, אבל בוודאי כן.

דניאל הרשקוביץ: זו רק הערה טכנית.

דניאל הרשקוביץ: טוב.

דניאל הרשקוביץ: אני חושב שההצגה שהציג היושב-ראש באמת הצגה מאוד נרחבת וגם באה לידי ביטוי בדברים שנאמרו כאן.

דניאל הרשקוביץ: נאמר שהבעיה שלנו היא גם לא רק הכספים החסרים כדי לשמר את המצב הקיים.

דניאל הרשקוביץ: יש היום צרכים גוברים במערכת.

דניאל הרשקוביץ: מערכת החינוך התפתחה, אני מעריך שנציג משרד החינוך יתאר בצורה מפורטת יותר ומדויקת יותר את הדברים.

דניאל הרשקוביץ: המערכת התרחבה.

דניאל הרשקוביץ: אגב, המערכת התרחבה, לא רק זה, אלא המינהלת, אמנם אנחנו היום עוסקים בשירות הלאומי, אבל המינהלת היא אחראית על השירות הלאומי והאזרחי ויש לה אחריות כוללת.

דניאל הרשקוביץ: רוב העמותות או רוב הגופים המפעילים, מטפלים לא רק בבנות שירות לאומי אלא גם במתנדבי שירות אזרחי, במיוחד יש כאן שלומית, שהיא אחד מהגופים המפעילים הגדולים שם.

דניאל הרשקוביץ: היום אנחנו כמשימה לאומית, רואים את הצורך גם בטיפול בנוער בסיכון, שהצבא לא מגייס והשירות האזרחי זהו אחד המסלולים החשובים בהכנסתם לחיי אזרחות וכמובן בני מיעוטים.

דניאל הרשקוביץ: אני לא מדבר על חוק טל, כי כאן יש התחייבות של המדינה לבג"צ לספק את כל התקציבים הדרושים.

דניאל הרשקוביץ: ולכן, יש גם צרכים גוברים והולכים, במיוחד במשרד החינוך, שהוא הגוף שבו ישנו המספר הגדול ביותר של השירות של מתנדבי שירות אזרחי לאומי.

דניאל הרשקוביץ: המינהלת עצמה עושה פעולות גדולות כדי לגייס תקנים נוספים, אולי אחר-כך ממלא מקום ראש המינהלת ירחיב.

זבולון אורלב: תקנים נוספים לחינוך?

דניאל הרשקוביץ: גם לחינוך.

דניאל הרשקוביץ: אנחנו עושים לכל דבר.

דניאל הרשקוביץ: אני אומר בגדול.

דניאל הרשקוביץ: אבל היום באמת מתמקדים בנושא החינוך.

דניאל הרשקוביץ: בנושא החינוך, כפי שהעלית, יש בעצם חוסר של סדר גודל של כרגע 36 מיליון ש"ח, אחרי ההתחייבות של משרד החינוך וזה, אני חושב, לא כולל רעיונות להרחבה, נכון?

זבולון אורלב: לא לא, זה שמירה על ה- 3,000.

דוד פלבר: שמירה על הקיים זה 36, 37 מיליון ש"ח.

זבולון אורלב: 36.6.

זבולון אורלב: אלה נתונים שאתה נתת.

דניאל הרשקוביץ: כן, כן.

דניאל הרשקוביץ: דוד מכיר את התמונה בצורה ברורה וגם יודע את הצורך בהרחבה ואני מעריך שהוא ידבר על זה.

דניאל הרשקוביץ: יש פעולות בכמה רמות, יש ברמה הפוליטית, מגעים פוליטיים.

דניאל הרשקוביץ: יש מגעים פוליטיים שוטפים מול הנהלת הקואליציה ומול האוצר.

דניאל הרשקוביץ: לצערי, במגעים מול האוצר בשלב כזה של השנה, כפי שאתה בוודאי מכיר טוב ממני, זה שלב שעדיין נראה כשלב שאין עדיין עם מי לדבר.

דניאל הרשקוביץ: אני יודע שאחד הרעיונות החשובים ששר החינוך מנסה לקדם, ושוב, אני מעריך שנציג משרד החינוך, דוד, ידבר על זה, זה שאולי גם אחת ולתמיד הסכומים האלה יוכנסו בבסיס התקציב, כדי שהפער הזה לא נצטרך כל שנה לראות מאיפה אנחנו מוציאים אותו, אלא הפער הזה יימצא בבסיס התקציב.

דניאל הרשקוביץ: לגבי הפעולות של משרד החינוך בנושא, לא אדווח, לא אני האדם לדווח.

דניאל הרשקוביץ: אני אוכל להגיד רק שפניתי הן, יש לי פנייה הן לגורמים בממשלה, בבקשה לקדם את הנושא הזה.

דניאל הרשקוביץ: לצערי, עד עתה, אנחנו לא נמצאים במקום שונה מאיפה שהיינו באוקטובר.

זבולון אורלב: תודה רבה.

זבולון אורלב: אני רוצה עוד להשלים.

זבולון אורלב: אני מבין שלפי מה שביררנו, משרד החינוך עוד לא הגיש בקשה לאגף התקציבים, לעשות את ההעברה של ה- 17 מיליון.

זבולון אורלב: ואני מבקש שברגע שהמשרד ידבר, מייד אחריי, שהמשרד יתייחס מדוע הבקשה ל- 17 מיליון טרם הועברה ויש איזו שהיא שמועה שאומרת שהמשרד לא רוצה להעביר את ה- 17 מיליון, אלא רק בעת שגם יתר ה- 33 מיליון נקודה משהו, שגם הם יעברו, שמא המשרד ייחשף לכך שאת המחסור של ה- 33 מיליון, גם הוא יצטרך להידרש.

זבולון אורלב: אני, ככלל, מציע בכל מה שקשור בטיפולנו בעניין הזה, שלא לאפשר שמפעל השירות הלאומי יהיה איזה שהוא בן ערובה, איזה בן ערובה למאבקים תקציביים בין משרדי הממשלה.

זבולון אורלב: אני מאוד מכבד את משרדי הממשלה, בעיקר את משרד החינוך והתרבות.

זבולון אורלב: זה דבר שלא מתקבל על הדעת, שבמקום שהממשלה, משרדי הממשלה, ידעו להעריך, להוקיר את השירות הלאומי מול תופעה מבישה של השתמטות ממילוי חובות לאומיות, רק היום אחרי הצהריים תעלה הצעה לסדר על סירובו של מנהל הגימנסיה בהרצלייה, ד"ר דגני, לאפשר כניסת קציני צה"ל לדבר על הגיוס, לעידוד הגיוס לצה"ל, הנה כאן יש מפעל מפואר של 12,000 בנות או 11,000 בנות של שירות לאומי שמכוח מצפונן, מכוח רצונן, הולכות ומתנדבות במגוון רחב מאוד של שירותים חברתיים ושירותים אחרים נדרשים במדינת ישראל, ובעצם הן תלויות ועומדות והן בנות ערובה, במקום לקבל גיבוי, במקום לקבל הערכה והוקרה, אז הן מקבלות מצב של אי-ודאות וסימן שאלה, האם אמנם הן יוכלו למלא את צו מצפונן ולשרת בשירות לאומי ואיך אומרים?

זבולון אורלב: עוד לא הגענו לעניין הזה שבנות שרוצות להמשיך שנה שנייה לשרת, אומרים להן – אתן לא יכולות לשרת, כי אין תקציב.

זבולון אורלב: זה דבר אבסורדי.

זבולון אורלב: עוד לא הגענו, אנחנו כרגע עוסקים בלחם, בקיום הבסיסי, עוד טרם אנחנו באים לדבר על הרחבה ועוד טרם אנחנו באים לקבע את העניין הזה בבסיס התקציב, כפי שאגב היתה התחייבות מפורשת של מפלגת השלטון, של הליכוד, בחתימה על האמנה שהוא הפיץ לציבור טרם הבחירות.

זבולון אורלב: אבל השירות הלאומי לא יכול להיות חלק מכדור המשחק הפוליטי.

זבולון אורלב: אני גם רוצה, לפני שאתם מדברים, רק לחזור על ההחלטות שלנו מ- 14 באוקטובר כ"ו בתשרי.

זבולון אורלב: שאת חלקן אנחנו נאמץ כמובן גם היום.

זבולון אורלב: אני קורא הכל בדילוג.

זבולון אורלב: ההחלטה השנייה היתה: הוועדה רשמה לפניה בצער את הבעיה התקציבית, החוזרת ונשנית מדי שנה, כי קיים תקצוב חסר לשירות הלאומי, אשר משמעותו השנה הוא מחסור של 35 מיליון ש"ח עד לסיום שנת התקציב.

זבולון אורלב: העמותות טרם קיבלו את תקציביהן, והדבר פוגע ביכולתן לפעול.

זבולון אורלב: זה נכתב באוקטובר, זה נכון גם לעכשיו.

זבולון אורלב: צריך לשנות את המספר, במקום 35 מיליון – 36.6.

זבולון אורלב: לצערי, אנחנו לא יכולים עדיין לרשום את ההחלטה השלישית, שהוועדה רושמת לפניה את הודעת שר המדע ונציגת משרד האוצר, כי ראש הממשלה הורה להקצות תקציב הדרוש לשירות הלאומי וכן רשמה הוועדה את הודעת נציגת משרד האוצר כי לצורך כך ייפנה משרד האוצר לכל המאוחר עד מחר בבוקר, לוועדת הכספים, בבקשה להעביר.

דניאל הרשקוביץ: זה היה.

זבולון אורלב: אמרתי – זה היה.

זבולון אורלב: אני קודם כל, מה שהיה – היה.

זבולון אורלב: אני קודם כל צריך לדווח שזה היה.

זבולון אורלב: זה בוצע במלואו.

זבולון אורלב: ההחלטה הנוספת: הוועדה חוזרת ותובעת מהממשלה להכניס את תקצוב השירות הלאומי לבסיס התקציב כדי למנוע את המחזה השנתי המביש של חיפוש אחר תקצוב להמשך הפעלת השירות הלאומי.

זבולון אורלב: טרם בוצע.

זבולון אורלב: הוועדה תובעת כי תינתן זכות לשירות לאומי לכל בת ובן הפטורים משירות לאומי על-פי חוק ורוצים לשרת ולא להסתפק במכסות הקיימות היום – טרם בוצע.

זבולון אורלב: הוועדה פונה לשר המדע הממונה על השירות הלאומי לפעול כבר מעתה להסדיר תקצוב השירות הלאומי לשנת 2010 ולהודיע לוועדה על פעילותו עד לחודש דצמבר, זה מה שהזכרתי דצמבר.

זבולון אורלב: אם הבעיה נפתרה או אם יש צורך בפעילות נוספת של הוועדה ואנחנו שומעים הודעה של השר שעדיין לא נפתרה.

זבולון אורלב: וזה אני מבין שגם בוצע – הוועדה רשמה לפניה כי מייד עם איור ועדת הכספים להעברה תקציבית כאמור, אגב, ההחלטה של ועדת הכספים על-פי הבטחתי בוצעה בו ביום, ביום שבו הועברה הבקשה התקציבית, הוועדה החליטה.

זבולון אורלב: אני מנצל את ההזדמנות גם להודות ליושב-ראש ועדת הכספים, חבר הכנסת גפני, שנענה לפנייתנו ועשה מעשה בלתי שגרתי בעניין הזה.

זבולון אורלב: ואז החלטנו שמשרד החינוך יחתום תוך שבוע הסכם עם העמותות המפעילות ויעביר להם תשלום של שבעה מיליון ש"ח, וגם זה בוצע ואני גם בהחלט רוצה לשבח את מר דוד פלבר, מנהל האגף לשירות לאומי, שגם דאג לדווח באופן שוטף את יושב-ראש הוועדה, על ההתנהלות הכספית וכן הוועדה רשמה לפניה את הודעת שרד החינוך כי ייפנה לחשב הכללי באוצר, בבקשה לשלם לעמותות מפעילות השירות הלאומי העביר את פעילותן מתאריך 1 לספטמבר 2009, זאת היתה בעיה ואני מבין שגם הבעיה הזאת נפתרה.

זבולון אורלב: זהו.

זבולון אורלב: וביקשנו לדווח לנו על ביצוע המסקנות.

זבולון אורלב: עד כאן דברינו ועכשיו נעביר, העמותות רוצות קודם לומר משהו או ישר למשרד החינוך?

זבולון אורלב: אני באמת רוצה להודות לנציגי העמותות, לירון לוץ ולחנוך דאום, שבאופן קבוע דואגים לעדכן את הוועדה ואת העומד בראשה, ולמסור את כל המידע באופן ראוי ולגלות את הדאגה בשמן של העמותות כולן, אז תודה לך, מר דאום, ותודה לך, מר לוץ.

זבולון אורלב: משה?

זבולון אורלב: הם מדברים בשם כל העמותות.

זבולון אורלב: זה מה שנמסר לי.

זבולון אורלב: העמותות קבעו ביניהן שניים שעוסקים אתנו מול הוועדה, בשם כולם.

זבולון אורלב: כי יש ארבע עמותות והם מרכזים את העבודה של ארבע העמותות.

זבולון אורלב: משה או דוד?

זבולון אורלב: מי פותח?

זבולון אורלב: בבקשה.

משה גפני: אני אתייחס בכמה מילים.

זבולון אורלב: רצוי שתתייחס בכמה מספרים.

משה גפני: לא, המספרים פה שקובעים, אלה המספרים, אלה העובדות.

משה גפני: אני לא חולק עליהן.

זבולון אורלב: בשביל זה יש את ה- מ.מ.מ.  אנחנו זוכים לשיתוף פעולה ראוי עם משרד החינוך, בכל מה שקשור למסירת חומר, אז יש בסיס בדרך-כלל.

משה גפני: אתה אומר לא להיסחף.

זבולון אורלב: לא, במה שקשור לאגף התקציבים, אין לנו שום בעיה.

משה גפני: אני רוצה להתייחס קודם כל לאמירה שלך לגבי ה- 17 מיליון, שזה מותנה או לא מותנה.

משה גפני: בתוכנית העבודה שלנו, בפנייה שאנחנו אמורים להגיש במרץ השנה, מרץ – אפריל, זה אמור להיכלל, אלא אם תהיה הכרעה אחרת של המנכ"ל והשר ואני לא רואה כרגע, אין הכרעה אחרת.

משה גפני: אז זה אמור להגיע עוד בשנת הלימודים הזאת ואני מקווה ששאר הסכומים יגיעו יחד עם הסכום הזה.

משה גפני: אני רוצה יחד עם זאת לומר, אם כל התקציב לא יגיע עד חודש אפריל, אז נחזור על אותו תסריט שהיה בשנה שעברה, שלא יכולנו להתקשר עם הגופים המפעילים והגופים המפעילים פעלו ללא תקציב למעשה ואחר-כך נדרשנו לעשות כל מיני הליכים בירוקראטיים שבדרך-כלל הם לא תקינים, של אישור בדיעבד, צריך אישור חשב כללי לגבי התקשרות רטרואקטיבית וכדומה ונעשה, אם לא נקבל כסף עד חודש אפריל, לא נוכל ליצור את ההתקשרות לשנת הלימודים הבאה להפעלת הבנות.

זבולון אורלב: ברוכים הבאים, הסטודנטים ממכללת רופין.

משה גפני: מחיר התקצוב של ה- 17 מיליון של המשרד, הוא לא יספיק פה והוא לא יעזור להתנהלות עד סוף שנת התקציב, וזה בקושי יספיק לסיים את שנת הלימודים הנוכחית.

זבולון אורלב: אני לא מבין, מה אתה מציע?

משה גפני: אני מציע שכל התקציב יגיע יחד עם ה- 17 מיליון.

זבולון אורלב: מה אתה מציע לעמותות, לא לעשות כרגע גיוס?

משה גפני: אני כרגע לא יכול להציע לעמותות מה לעשות, אני אומר מה יכול להיווצר.

זבולון אורלב: אני שואל אותך, כיצד על העמותות לנהוג?

משה גפני: על-פי דין ועל-פי חוק, כל עוד שאין התקשרות עמם, אסור להם לפעול.

זבולון אורלב: אסור להם לפעול.

זבולון אורלב: שמעתם?

משה גפני: על-פי התקציב.

זבולון אורלב: על-פי חוק, אסור לכם לפעול.

משה גפני: לפי חוק המכרזים, אסור להם לפעול ללא התקשרות חתומה עם המשרד.

משה גפני: זה הנוהל וזה החוק.

זבולון אורלב: מאה אחוז, אני מניח שהם שומרי חוק והואיל וגם אנחנו שומרי חוק, אז אנחנו צריכים לעשות את הבלגאן עכשיו מיידית.

זבולון אורלב: מאה אחוז.

זבולון אורלב: כל מה שתכננו לעשות בספטמבר, נעשה עכשיו, זה מה שצריכים לעשות.

זבולון אורלב: חברים.

זבולון אורלב: ההסכמים מסתיימים באפריל?

קריאה: בגלל הבעיה התקציבית.

קריאה: זאת אומרת, אחרי פסח הבנות הולכות הביתה, על-פי החוזה, הבנות הולכות הביתה אחרי פסח.

משה גפני: אפשר יהיה להאריך את זה לעוד חודשיים.

זבולון אורלב: בבקשה, מר פלבר.

זבולון אורלב: מנהל האגף לשירות לאומי במשרד החינוך.

דוד פלבר: ההתקשרות החוזית עם העמותות	 מסתיימת ב- 30 באפריל.

דוד פלבר: ב- 30 באפריל מסתיימת ההתקשרות כי נגמר התקציב, כלומר ב- 30 באפריל יישארו בקופה בערך מיליון שקל, שלא מספיק אפילו לחודש מאי ועל כן ההתקשרות היא עד סוף אפריל ולעמותות.

זבולון אורלב: אבל זה לא בבסיס התקציב.

זבולון אורלב: גם מה שהועבר ב- 2009 זה לא בבסיס התקציב.

דוד פלבר: לעמותות, אחרי 30 באפריל, אסור להמשיך להפעיל את השירות הלאומי.

דוד פלבר: ולכן דחוף לנו היום לקבל תוספת תקציבית, כדי להרחיב את ההתקשרות.

דוד פלבר: אני אומר לפחות עד סוף אוגוסט, אבל עקרונית אנחנו צריכים למלא את הקופה עד סוף השנה, אבל בוודאי עד סוף אוגוסט, אנחנו צריכים.

דוד פלבר: וה- 17 מיליון, גם אם המשרד נותן את חלקו, לא מספיקים.

זבולון אורלב: למה אתה אומר?

זבולון אורלב: הם עוסקים עכשיו בגיוס לשנת הלימודים הבאה, איך הם יכולים להתחייב?

דוד פלבר: אני אומר – אפילו את השנה הזאת.

דוד פלבר: נניח שעכשיו אומרים לי שנה הבאה, אין שירות לאומי.

זבולון אורלב: השנה הזאת כוללת גם את הגיוס לשנה הבאה.

דוד פלבר: בוודאי.

דוד פלבר: אבל אני אומר שהשנה, נניח שהיום מודיע משרד החינוך או ראש הממשלה, שאין יותר שירות לאומי.

זבולון אורלב: הוא לא יהיה ראש ממשלה.

דוד פלבר: עד סוף אפריל, עד סוף אוגוסט, אין מספיק כסף, גם עם ה- 17 מיליון האלה.

דוד פלבר: זאת האמירה.

דוד פלבר: לכן הכסף דחוף כדי להרחיב את ההתקשרות לסוף שנה זאת וכדי להודיע להם כמה עליהם לגייס לשנה הבאה.

זבולון אורלב: מה אתה מציע לעמותות לעשות?

דוד פלבר: כמו שאמר קודמי, אני לא מציע להם לעבור על החוק.

דוד פלבר: אין לי שום הצעה קונקרטית אחרת.

דניאל הרשקוביץ: אולי קודם כל שנקרא את התקציב הבא, זה יהיה בבסיס התקציב.

דוד פלבר: התקציב הבא, דנים עליו באוקטובר, זה לא יעזוב.

זבולון אורלב: אתם יודעים מתי התקציב הבא?

זבולון אורלב: 2011.

זבולון אורלב: אנחנו מדברים על 2010.

דניאל הרשקוביץ: אתה מהקואליציה, אז אני בטוח שתמצא לזה תקציב עד 2011.

זבולון אורלב: לא, אני לא בטוח.

זבולון אורלב: בגלל הפילוג בינינו, אין לנו משמעות גדולה בקואליציה.

דניאל הרשקוביץ: אנחנו אבל מודיעים לכולם שאנחנו מתאחדים ובפעם הבאה הולכים ביחד.

זבולון אורלב: זה כבר אמר פעם הרב בלומנצווייג שכל אלה שהתפלגו, הם כל הזמן קוראים לעצמם מתאחדים.

זבולון אורלב: מפ"ם התפלגה ממפ"אי, אתם יודעים מה זה מפ"ם?

זבולון אורלב: מפלגת פועלים מאוחדת.

זבולון אורלב: אחרי זה היתה אחדות העבודה וגם כן התפלגו, הם היו אחדות.

זבולון אורלב: אחרי זה הקיבוצים התפלגו, אז יש אין חרוד איחוד ואין חרוד מאוחד.

זבולון אורלב: אבל הם כולם, אחרי זה יש איחוד הקבוצות והקיבוצים והקיבוץ המאוחד, הם גם התפלגו.

זבולון אורלב: וגם אצלנו, האיחוד הלאומי, כן.

זבולון אורלב: כל מי שמתפלג.

זבולון אורלב: זה הרב בלומנצווייג זה לא אני.

זבולון אורלב: אני, אם יש לך טענות לעבור את הזה, תפנה אליו, לא אלי.

זבולון אורלב: מבקש השר שתתייחס גם לעניין הרחבת התקנים.

דוד פלבר: כן.

דוד פלבר: זה כמו שציין קודם ראש הוועדה, זה הלחם.

דוד פלבר: החמאה זה אם אנחנו רוצים לספק צרכים שהתרחבו בשנים האחרונות, המספר הזה של 3,136 תקנים מלווה אותנו למעלה מעשור.

דוד פלבר: בתקופה הזאת של לפחות מראשית שנות ה- 2000 ואפילו קודם, היקף התקנים נותר אותו דבר, בעוד שהיה גידול טבעי במערכת והחינוך המיוחד, שהוא נתח גדול בשירות הלאומי, גדל ביותר מ- 50%.

דוד פלבר: כלומר, בתוך פחות מעשר שנים, מה שקודם היה 37,000 תלמידים בחינוך המיוחד, יש היום למעלה מ- 55,000 וגם בכל פרמטר אחר, מספר הכיתות, מספר הגנים, מספר הילדים המשולבים.

דוד פלבר: כל פרמטר שהוא שמודדים על פני העשור החולף, גדל ביותר מ- 50% ואם מספר התקנים נשאר אותו דבר, אנחנו לא מסוגלים לספק את אותו שירות שרצינו, אם רצינו לתת לכל כיתה או לכל כיתת גן בת שירות שבעבר יכולנו, היום עם אותו מספר תקנים, זה לא ניתן.

דוד פלבר: צריך לומר גם שיש תהליך מבורך של השתלבות אוכלוסיות נוספות בשירות הלאומי, מה שפעם היה קלאסי לבוגרות החינוך הדתי, היום יש גם הרבה בציבור הכללי, בנים ובנות שפטורים משירות צבאי מכל מיני סיבות, רפואיות, מצפוניות ואחרות, אבל לא משתמטים לגמרי משירות אלא בוחרים באפשרות של שירות לאומי וזה מספרים גדלים והולכים וגם במגזרי המיעוטים, שיש היום ביקוש על אף ההתנגדות המאוד גדולה של ראשי הציבור הערבי, יש ביקוש גדל והולך של מתנדבים, בנים ובנות, שרוצים לשרת בשירות לאומי.

דוד פלבר: אני חושב שאין הצדקה שזה יהיה על חשבון אוכלוסיות קיימות, כלומר אי-אפשר להגיד היום לבנות דתיות אל תשרתו כי נוספו אוכלוסיות נוספות אלא צריך להגדיל את מספר התקנים וכפי שצוין קודם, לגבי שנה שנייה.

דוד פלבר: הבנות רוצות לעשות שנה שנייה ואין אפשרות.

דוד פלבר: הדבר הזה, אנחנו משערים שצריך לפחות תוספת של 25% של התקנים, דהיינו לגדול ל- 3,900 תקנים, כדי לענות על חלק מהביקושים האלה, שאני אומר על פני עשור, הדברים גדלו הרבה יותר מזה.

דוד פלבר: אבל זה כדי להיות צנועים בבקשה להרחבה.

זבולון אורלב: תודה רבה.

זבולון אורלב: משרד האוצר, גב' שירה גרינברג.

זבולון אורלב: המשמעות, אני רוצה להגיד לך מה שאני מבין כרגע מהדיון.

זבולון אורלב: אני מוכרח לומר שאני לא חשבתי על כך.

זבולון אורלב: לפי מה שמוצג כאן, ההתקשרות מסתיימת בסוף אפריל או בתחילת אפריל?

דוד פלבר: סוף אפריל.

דוד פלבר: 30 באפריל.

זבולון אורלב: לסוף אפריל.

זבולון אורלב: שפירושו של דבר שאם עד סוף אפריל אין תוספת תקציבית, המשרד לא יכול לחתום על הארכת החוזים.

זבולון אורלב: אם המשרד לא יכול לחתום על הארכת החוזים, מבחינת החוק, העמותות צריכות להפסיק את פעילותן.

זבולון אורלב: כלומר, אחרי פסח, הבנות לא חוזרות, 3,136 בנות לא חוזרות למקומות פעילותן ואנחנו הרי לא רוצים להורות, ודאי לא הוועדה וגם לא המשרד, לעמותות, לעבור על החוק.

זבולון אורלב: ואני לא חושב שהם יירצו לעבור על החוק, כי כך נאמר כאן, שזאת עבירה על החוק.

זבולון אורלב: זאת משמעות חמורה מאוד.

זבולון אורלב: אני אמרתי ליושב-ראש הבית היהודי, שאני חבר בסיעה.

זבולון אורלב: אולי זה יביא אותנו אפילו להציע הצעת אי-אמון בממשלה.

זבולון אורלב: זה הרי לא עולה על הדעת, הדבר הזה.

זבולון אורלב: הרי בסוף זה יסתדר.

זבולון אורלב: למה תמיד כל העינויים?

זבולון אורלב: למה תמיד כל הסחבת?

זבולון אורלב: הרי זה ברור שזה יסתדר.

זבולון אורלב: למה?

זבולון אורלב: למה תמיד מפעל כל-כך מפואר צריך לענות אותו, וצריך לגרום לו לסבל ולהוצאות מיותרות ולפעול שלא כחוק, למה?

זבולון אורלב: הרי ידוע שהדבר הזה יסתדר.

זבולון אורלב: תתכנסו, יש עכשיו 30 יום עד, אנחנו בשבת נברך את ראש חודש אדר, אז יש לנו עוד 45 יום עד פסח, תגמרו את העניין הזה.

זבולון אורלב: הרי בסוף, גם בפעם קודמת, כל הוויכוחים.

זבולון אורלב: אלא אם כן תבוא הממשלה ותגיד – חבר'ה, אנחנו מפסיקים את השירות הלאומי.

זבולון אורלב: גם הממשלה, צריך להפסיק את ההתקשרות כנראה עם הבית היהודי.

זבולון אורלב: לפחות אתנו, אני בטוח שעם עוד כמה קבוצות.

זבולון אורלב: הרי זה לא עולה על הדעת הדבר הזה.

זבולון אורלב: אז למה, למה כל העינויים האלה.

זבולון אורלב: בבקשה, אני מצטער שאת סופגת כרגע את כל הזעם והכעס, אבל אין לי על מישהו אחר, מה אני אעשה?

שירה גרינברג: זה בסדר, אני לא לוקחת את זה באופן אישי.

זבולון אורלב: זה לא באופן אישי.

זבולון אורלב: זה לא.

זבולון אורלב: אני יודע שבאופן אישי את זוכה להערכה כאן בוועדה, את יודעת את זה.

שירה גרינברג: תודה.

שירה גרינברג: בנוגע באמת לנושא התקציב.

זבולון אורלב: למכללת רופין אני אומר, שירה גרינברג היא נציגת אגף התקציבים באוצר.

זבולון אורלב: הרפרנטית של חינוך.

שירה גרינברג: אז כך, התקציב כפי שהוא מתבטא בהצעת התקציב שמוגשת לממשלה ולכנסת, מבטאת סדרי עדיפויות הן של הממשלה והן של הכנסת.

שירה גרינברג: אתם הרי יודעים שכדי לשנות את סדרי העדיפויות האלה, יש לפנות לדרגים גבוהים ממני, כפי שנעשה גם בשנת 2009.

שירה גרינברג: כרגע אין בפי בשורה לגבי תוספות תקציב, אני לא מכירה ולא שמעתי על דיונים שנעשו בנושא.

דניאל הרשקוביץ: אגב, בתוכנית של 2011 זה אמור להיכנס לבסיס התקציב?

שירה גרינברג: כרגע לא.

דניאל הרשקוביץ: אז אולי זה הדבר שצריך לרשום אותו שקודם כל להבא לא יצטרכו לעמוד כעניים בפתח?

זבולון אורלב: היא אמרה לך, זה הממונים עליה.

דניאל הרשקוביץ: לא, ממונים עליה, אני לא מדבר.

דניאל הרשקוביץ: ממונים עליה זה לגבי הפיתרון של 2010.

דניאל הרשקוביץ: אבל 2011.

זבולון אורלב: היא אומרת לך זה החלטה פוליטית, זה סדרי עדיפויות בתקציב, זה החלטה פוליטית.

דניאל הרשקוביץ: יש לכם כוח, שלושה חברי כנסת.

זבולון אורלב: נכון, כוח עצום.

זבולון אורלב: בעיקר באיכות.

שירה גרינברג: כך שאני מצטערת, אבל אין בפי בשורה לנושא.

שירה גרינברג: מבחינת התוספות שניתנו באמת בשנים הקודמות, בדרך-כלל הן ניתנו ממשרדי ממשלה שונים, בדרך-כלל משרד ראש הממשלה ומשרד החינוך.

שירה גרינברג: בשנה שעברה גם האוצר נתן לאחר שהנושא עלה לראש הממשלה ודנו בו מספר גורמים, בין היתר משרד האוצר ואכן ניתנה תוספת.

שירה גרינברג: לגבי השנה, כרגע אני לא מודעת לתוספת שאמורה להינתן בזמן הקרוב וכפי שאמרתי בהתחלה, אם ברצונכם להעלות את הנושא, עליכם להעלות אותו בדרגים גבוהים ממני.

זבולון אורלב: האם הממונים עלייך, גבוה מעל גבוה, מבינים את חומרת המשבר?

זבולון אורלב: האם שר האוצר, דרך כל הממונים עלייך, יודע שבעצם אם לא יקרה דבר אחרי פסח מסתיימים ההתקשרויות ומתבטל השירות הלאומי, לפחות בחינוך?

זבולון אורלב: זה מותר לבקש, או אפשר לבקש או אפשר לדרוש ממך?

שירה גרינברג: אפשר בהחלט לבקש ואני אביא לידיעת הממונים עלי שיביאו אותם לידיעת השר, את תמונת המצב.

שירה גרינברג: מעבר לכך, אני לא יכולה להגיד בשם השר מה הוא יודע ומה הוא לא, אבל מהדיונים בשנה שעברה אני מניחה שהנושא באופן כללי ידוע.

זבולון אורלב: הואיל וקיבלתם את הידיעה, סליחה שאני נודניק, אבל זה תפקידי, הואיל וקיבלתם את הידיעה בשבוע שעבר על קיום הישיבה, לא היה מספיק שבוע ימים לעשות את כל הבירורים האלה עד גבוה מעל גבוה, כדי לברר מה בכל-זאת התשובה?

זבולון אורלב: הרי מה שאת אומרת לי עכשיו, יכולת לשאול כבר לפני שבוע.

זבולון אורלב: את הרי יודעת את השאלות שלי.

שירה גרינברג: נכון.

שירה גרינברג: אבל אין לי איך לחמוק מזה ולהגיד לא העלינו את זה גבוה מעל גבוה.

שירה גרינברג: אבל אנחנו בהחלט נעשה את זה כעת, לאור בקשתך.

זבולון אורלב: תודה רבה.

זבולון אורלב: העמותות-?

זבולון אורלב: ירון, מי מדבר בשם העמותות, אתה?

זבולון אורלב: נחום?

ירון לוץ: אני רק אגיד שהעליתם את כל הסוגיה בצורה מפורטת.

ירון לוץ: לסבר את האוזן, מהמשבר הקודם, לפחות אני יודע אצלנו, אני מעריך שזה בכל הגופים המוכרים, שילמנו לבנק על זה שלא הביאו לנו תקציבים ממשרד החינוך, שלא יכלו להעביר לנו תקציבים, בפועל עשינו את הפעילות, מאות אלפי שקלים הלכו לבנק, סתם.

ירון לוץ: כואב הלב שמאות אלפי שקלים הלכו לבנק על אשראי ועל דברים שלא היה צריך להיות והיו יכולים ללכת למטרות טובות.

ירון לוץ: אני מחזק מאוד את הדברים שדוד הזכיר את הצרכים שהולכים וגדלים במערכת החינוך, כתוצאה עוד מהקדנציה הקודמת של שרת החינוך הקודמת, שנכנסו אוכלוסיות חדשות לאותו תקציב, מאות בנות נותרו בחוץ, מחוץ למעגל השירות הלאומי, ללא אפשרות לעשות שירות לאומי והצרכים הולכים וגדלים, גם מצד המתנדבים, מצד מערכת החינוך, זה לא התפקיד שלנו להגיד, אבל אין לנו פתרונות לתת.

זבולון אורלב: מה שאתה אומר לי שיש בנות שרצו להתנדב לשירות לאומי, אפילו לשנה ראשונה, ולא מצאו את מקומן?

זבולון אורלב: יושבות בבית?

ירון לוץ: מאות בנות.

זבולון אורלב: מאות בנות שרצו להתנדב לשירות לאומי?

ירון לוץ: בחינוך.

זבולון אורלב: בחינוך, ומצאו את מקומן במסגרת אחרת?

זבולון אורלב: יכול להיות שלא?

ירון לוץ: לא לא לא, הן לא, בגלל, הרי מה הרעיון של שירות לאומי?

ירון לוץ: שכל מתנדב בא עם היכולות שלו והכישורים שלו ומתנדב במקום שהוא יכול לתרום בצורה הכי טובה.

ירון לוץ: מתנדב שמתאים להדרכה או דברים כאלה, מן הסתם לא ילך למקום של להיות, לעשות עבודה מנהלתית.

ירון לוץ: בדרך-כלל זה ככה עובד, וברגע שיש את האופציה הזאת של התנדבות, אז אפשר, מצד חינוכי, אפשר להגיד שכל אחד יעשה, אם יש תקן פנוי, שילך לשם.

ירון לוץ: אבל בגלל שמדובר בהתנדבות, ואם אנחנו לא נותנים את האופציות, את מירב האופציות להתנדב, אז מאות בנות נשארו, הלכו למדרשה, הלכו ללימודים אקדמיים ולא מצאו.

ירון לוץ: הן בעבר היו באות לשירות לאומי.

זבולון אורלב: דבר חמור מאוד.

זבולון אורלב: אמרתי כבר את האבסורד הזה, שמצד אחד שר החינוך, אני חושב ברוח גבית מאוד, גם שלנו, עוסק למגר את תופעת ההשתמטות ולעודד מאוד את השירות בצה"ל, וכפי שאמרתי, כנראה היום אחרי הצהריים עוד תעלה הצעה דחופה לסדר היום בסוגיה הזאת ומצד שני, אותה מדינה ביד שמאל שלה, בעצם מונעת מצעירים ישראלים למלא את חובתם כלפי המדינה, אם הם מעוניינים לשרת בשירות לאומי.

זבולון אורלב: הרי אם אותו בן או אותה בת, היו יכולים והיו רוצים לשרת את אותו תפקיד בצה"ל, אז לא היו אומרים להם במחנה, קוראים לזה עכשיו מיט"ב, אני לא יודע, פעם קראו לזה בקו"מ, זה השפה שלנו, היום קוראים לזה מיט"ב?

זבולון אורלב: מה ראשי התיבות של מיט"ב?

זבולון אורלב: אף אחד לא יודע.

זבולון אורלב: בקו"מ כולם ידעו – בסיס קליטה ומיון.

זבולון אורלב: אבל מה זה מיט"ב, אני לא יודע.

זבולון אורלב: אבל באותו מקום, בתל-השומר, ואף אחד לא היה עומד ש.ג. בשער והיה אומר – סליחה, נגמר התקציב, האוצר לא העביר, זה לא בבסיס התקציב, ועוד כל מיני, הסתיימה ההתקשרות עם צה"ל, אף אחד לא היה אומר את הדבר הזה.

זבולון אורלב: למה מי שרוצה לשרת שירות לאומי או שירות אזרחי, שהממשלה החליטה על-פי חוק טל, שם פתאום אומרים, שם יש ש.ג. שאומר – סליחה, אין מכסה, אין תקציב, אי-אפשר להתקשר.

זבולון אורלב: זה דבר אבסורד ממדרגה ראשונה.

ירון לוץ: עוד יותר מקומם שלכאלה שקיבלו דחיית גיוס, אפילו לא פטור, יש ללא הגבלה, אני מדבר לצורך העניין, הציבור החרדי שזכותו לשרת והכל בסדר.

דניאל הרשקוביץ: שם יש התחייבות של המדינה לבג"צ, שכל מה שצריך, יקבלו.

ירון לוץ: והם קיבלו דחייה, הם לא קיבלו פטור.

ירון לוץ: וכאן, מי שתקבל פטור, תרצה לשרת את המדינה, כאן יש כבר מכסות.

ירון לוץ: זה משהו שהוא לא הגיוני.

זבולון אורלב: אולי נגיד לבנות ללכת ללמוד בכולל, ואז הם ילכו לשירות לאומי ואז יחול עליהם החוק האזרחי?

זבולון אורלב: זה לא יאומן, הדבר הזה.

ירון לוץ: לא רק זה.

ירון לוץ: גם התעריפים שעולים לגופים המפעילים, זה חצי מאשר מתנדב לשירות לאומי.

ירון לוץ: יש כל-כך הרבה דברים לא הגיוניים.

שמרית שרון: אני ממועצת התלמידים והנוער הארצית.

שמרית שרון: אני גרה ביבנה ואני לומדת באולפנה בבת-ים.

זבולון אורלב: גרה ביבנה נוסעת יום-יום?

זבולון אורלב: יפה מאוד.

זבולון אורלב: תבורכי.

זבולון אורלב: באיזה כיתה?

שמרית שרון: י"ב.

זבולון אורלב: מה את עושה חמש יחידות?

זבולון אורלב: תיזהרי, יש פה פרופסור למתמטיקה.

זבולון אורלב: מה את עושה חמש יחידות.

שמרית שרון: המגמה זה ארץ ישראל וארכיאולוגיה.

זבולון אורלב: כמה יחידות במתמטיקה?

שמרית שרון: ארבע.

דניאל הרשקוביץ: מה אתה רוצה ממנה?

זבולון אורלב: שיהיה לך נחת.

דניאל הרשקוביץ: יש לי נחת.

זבולון אורלב: בבקשה.

שמרית שרון: אני רציתי להגיד שאני מסכימה אתם, גם אני עכשיו מחפשת שירות, כאילו אני אמורה כבר לסגור, ולא רק שבעצם מונעים מאתנו לעשות מבחינת חוסר תקנים שמחפשים בנרות כל פעם איפה שיש תקן לנסות ולחפש, אלא גם שאין שוויון, מבחינת מישהו שמתגייס לצבא, אנחנו לא מקבלים בדיוק את אותם תנאים.

שמרית שרון: אם חייל משרת ליד הבית וכל יום חוזר הביתה, יש לו נסיעות חינם לאיפה שהוא רוצה.

שמרית שרון: שירות לאומי, אין להם את הנסיעות חינם, אני עושה קרוב לבית, אני לא מקבלת את כל הדברים, את כל התנאים.

שמרית שרון: בסופו של דבר, אנחנו לא מקבלים את כל ההערכה וההוקרה.

קריאה: נסיעות חינם הן רק בין עירוניות.

זבולון אורלב: ולחיילי צה"ל בהגדרה, נסיעות עירוניות הן חינם?

דניאל הרשקוביץ: זה עכשיו נמצא בהליכי חקיקה.

שמרית שרון: וזה לא שאנחנו רוצות להשתמט או לא רוצים בכוונה לעשות, כאילו, זה פסק הלכה מבחינת הרבנות, של הרבנות הצבאית, וזה לא שאנחנו לא רוצות.

שמרית שרון: אז אני חושבת שכן צריכים להכיר בזה.

שמרית שרון: כי לחפש שירות היום זה לא דבר קל בכלל.

זבולון אורלב: תודה רבה.

זבולון אורלב: איפה את רוצה לשרת שירות לאומי?

שמרית שרון: אני בודקת, אבל במועדוניות לילדים ממשפחות מצוקה, או הדרכה בתיכון, וקומונה.

זבולון אורלב: קומונה, בני עקיבא, טוב.

שמרית שרון: באריאל.

זבולון אורלב: גב' חוה שמואל, את רוצה?

זבולון אורלב: מנכ"לית שלומית.

חוה שמואל: אני חושבת שהדברים מוצו, באמת אין טעם לחזור על הדברים.

חוה שמואל: אבל זה כל-כך, כל-כך חמור, וכל-כך כל-כך מקומם שכל פעם אנחנו חוזרים למעשייה, כולם מסכימים איתנו ואנחנו כל פעם צריכים לחזור להגיד לאנשים שנמצאים כרגע בשטח, השירות שלכם לא בטוח באפריל.

חוה שמואל: ממאי.

חוה שמואל: אז הלוואות בבנקים, זה הפיתרון?

קריאה: תודה ליושב-הראש שמעלה פעם אחר פעם את הנושא של השירות הלאומי וכמו שאמרה הגברת הנכבדת שזה בגדל כל המרבה הרי זה משובח, ולא בגדר כל המוסיף גורע, כי כל הדברים כמעט נאמרו.

קריאה: ואף על פי כן, אני ברשות היושב-ראש, רוצה רק ברשותכם, אנשים חביבים, שאני חושב שכולם רוצים אותו דבר, להוסיף רק בנקודה אחת.

קריאה: אולי שהיתה יוצאת מפה קריאה גם לציבור החרדי, שכפי שאמר ירון, שהם בגדר דוחים, בגדר דחיית שירות, אולי להיות, לקרוא להם לבוא עם הפיתרון שהציבור החרדי יבוא לשירות לאומי ולהרחיב את העניין של השירות הלאומי, אני עכשיו בא מוועדה שאני עומד בראשה ויש בעיה בבנייה היום שאין, לא בונים מספיק, עבודת כפיים שפעם היתה נר וככה כשהיינו בבני עקיבא צעירים, אז לא למדנו מתמטיקה ולא היינו מעונבים ולא בחליפות, הלכנו בחולצות כחולות, אתה זוכר, זבולון, וידינו היו מיובלות והיינו במחנות קיץ ולהחזיר את עבודת הכפיים כערך חינוכי, ואם קשה לשרת בצבא מסיבות כאלו ואחרות, לחזור ולעבוד בשירות לאומי ולקרוא לציבור החרדי גם להתנדב לשירות לאומי בתחום הזה של עבודת הכפיים ועבודת ידיים, קבלנות, בנייה, נגרות, רצפות, וכל הדברים הללו שזו עבודה לאומית שצריך להרחיב, ודבר שני, וזה הוזכר, לעמוד על כך שבבסיס התקציב של 2011, הדבר הזה יהיה בבסיס התקציב, שלא נצטרך להיקרא כל פעם מחדש לתוספות ולעמוד כעניים בפתח ולבקש את העזרה וזה דבר שאם, למרות שאתם רק שלושה, אבל כמו שאמרת כוחכם רב, אתם אנשים בעלי ערך ואני חושב שראש הממשלה מאוד מכבד אותך ואני לא אומר את זה בצחוק, אני אומר את זה ברצינות, היושב-ראש, וגם את השר המכובד, שאם תעמדו על כך שזה יהיה בבסיס התקציב, כמו שהיום הכסף לישיבות הוא בבסיס התקציב, גם הכסף לשירות לאומי לבני עקיבא ולישיבות ההסדר ולכל הדברים, צריך להיכנס בבסיס התקציב, שלא נצטרך לעמוד יותר כעניים בפתח.

קריאה: תודה.

זבולון אורלב: תודה רבה.

זבולון אורלב: אם כי אני חייב לומר שכספי הישיבות התיכוניות לא נכנסו בבסיס התקציב.

קריאה: אולי גם זה צריך להיכנס.

זבולון אורלב: החרדים הצליחו, אנחנו עדיין לא הצלחנו.

זבולון אורלב: בבקשה, מר עמר, מנכ"ל המינהלת של השירות הלאומי.

זבולון אורלב: ממלא-מקום ראש המינהלת.

יעקב מרגי: לצורך העניין, רק להוסיף פה משהו.

יעקב מרגי: כולם רוצים את הזכות להתנדב.

יעקב מרגי: אחד הסעיפים המרכזיים בחוק שאני מקווה שבשבועיים-שלושה הקרובים והאוצר באמת יחתום על הסעיף הזה, זה באמת לתת את הזכות לכל אחד שרוצה להתנדב.

זבולון אורלב: יש כבר הצעת חוק שלי בכנסת הקודמת בעניין הזה.

יעקב מרגי: אבל גם בחוק של השירות הלאומי שאנחנו עכשיו מגישים.

זבולון אורלב: זה חוק שלי, רק בעניין הזה, הזכות לשירות לאומי.

זבולון אורלב: כנראה מונח גם בכנסת הנוכחית, ביקשנו להעביר אותו גם בכנסת הנוכחית ואדרבה, נחכה להצעת החוק הממשלתית.

זבולון אורלב: רעיון מצוין.

זבולון אורלב: תודה רבה.

זבולון אורלב: 1. אני רוצה לסכם את הישיבה ולומר, אני הולך פחות או יותר על הבסיס של ההחלטה הקודמת מאוקטובר שהוועדה, על כל משתתפיה, חוזרת ומשבחת מאוד את השירות הלאומי ובמיוחד את המתנדבות והמתנדבים הפועלים בעיקר במערכת החינוך ועושים עבודת קודש בטיפול באוכלוסיות מיוחדות בנושאים כמו חינוך מיוחד, לקויי למידה, עולים, תלמידי שכבות חלשות, פריפריה ועוד, והוועדה שולחת למתנדבים ולמתנדבות ברכה חמה.

זבולון אורלב: בהצלחה.

זבולון אורלב: שירות לאומי ושירות אזרחי.

זבולון אורלב: 2. הוועדה רשמה לפניה בצער, כי אף שהשירות הלאומי קיים כבר קרוב ל- 40 שנה, לא כל התקציב להפעלתו נמצא בבסיס התקציב.

זבולון אורלב: ובשנת 2010 יחסרו 53.6 מיליון ש"ח, להפעלת השירות הלאומי במערכת החינוך, בהיקף של 3,136 מתנדבים ומתנדבות.

זבולון אורלב: 3. הוועדה רשמה לפניה את הודעת נציג משרד החינוך לפיה בחודש אפריל ולא יאוחר מחודש מאי, יגיש המשרד בקשה להעברה תקציבית פנימית של 17 מיליון שקל, לתוספת לסעיף השירות הלאומי, אולם עדיין יחסרו 36.6 מיליון ש"ח לעומת התקציב הדרוש.

זבולון אורלב: כמו-כן רשמה לפניה הוועדה בצער, כי בהיעדר הסדר תקציבי כאמור לעיל, הסתיימו החוזים להפעלת השירות הלאומי, יסתיימו החוזים שבין משרד החינוך לגופים המוכרים להפעלת השירות הלאומי ב- 30 באפריל 2010, ומשמעות הדבר הפסקת השירות הלאומי בחינוך מייד לאחר חופשת הפסח.

זבולון אורלב: נציגת אגף התקציבים לא יכלה להתחייב על השלמת התקציב בטענה כי הנושא קשור לסדר עדיפות תקציבי שעל הדרג המדיני לקבל בו החלטה.

זבולון אורלב: כמו-כן, שמעה הוועדה על הצורך להגדיל את התקנים כדי לתת מענה לשדה החינוך, בעיקר בעקבות הגידול באוכלוסייה הנזקקת לסיוע מתנדבי ומתנדבות השירות הלאומי.

זבולון אורלב: הוועדה רואה בחומרה את המחזה המביש החוזר על עצמו מדי שנת תקציב, המאיים על קיומו של השירות הלאומי והגורם לנזקים כספיים משמעותיים לגופים המוכרים.

זבולון אורלב: הוועדה מבקשת משר המדע והטכנולוגיה, המופקד על השירות הלאומי, ומשר החינוך, המופקד על השירות הלאומי במשרד החינוך, לפעול בממשלה כדי שתתקבל החלטה דחופה להשלים את התקציב הדרוש להפעלת השירות הלאומי לאורך כל שנת 2010 וזאת לא יאוחר מ- 15 באפריל, לדווח  לה.

זבולון אורלב: 4. הוועדה תובעת מהממשלה להכניס את תקצוב השירות הלאומי לבסיס התקציב כדי למנוע את המחזה השנתי המביש.

זבולון אורלב: הוועדה תובעת כי תינתן זכות לשירות לאומי לכל בן ובת.

זבולון אורלב: 5. הוועדה גם רשמה לפניה כי בטיוטת תזכיר הצעת החוק, שמכינה המינהלת לשירות לאומי, קיים סעיף המבטיח זכות זו.

זבולון אורלב: אלה הסעיפים.

קריאה: אתה רוצה להתייחס להיקף של הגידול שרצינו?

קריאה: ל- 3,900?

זבולון אורלב: במקום שציינתי שהוועדה גם רשמה לפניה את הצורך, להוסיף – ולהגדיל בכ- 25% את היקף התקנים והתקציב (3,900).

קריאה: וזה נותן מענה גם לצרכים של המערכת וגם לצרכים של האוכלוסיות הנוספות שרוצות לשרת.

זבולון אורלב: נותן מענה גם לרצון של הבנות לשרת.

זבולון אורלב: תודה רבה.

זבולון אורלב: להתראות.